laion/Wikipedia-Exotic huggingface dataset:
אנגלברט פרנרסטורפר

אנגלברט פרנרסטורפר (בגרמנית: Engelbert Pernerstorfer,‏ 27 באפריל 1850 – 27 באפריל 1918) היה פוליטיקאי ועיתונאי אוסטרי. פרנרסטורפר היה תחילה פעיל בתנועה הלאומית הגרמנית באוסטריה ואחר כך אחד ממנהיגי המפלגה הסוציאל-דמוקרטית בארץ זו בימי השלטון האוסטרו-הונגרי. פרנרסטורפר כיהן עם הפסקה קצרה כ-32 שנה כחבר בפרלמנט האוסטרי. פרנרסטורפר נולד בשנת 1850 בווינה, בירת האימפריה האוסטרית, במשפחה של חייט אוסטרי. הוא למד בגימנסיית שוטן בווינה ומאוחר יותר עבד בה כמורה. בשנים 1870–1874 למד פילוסופיה, פילולוגיה גרמנית והיסטוריה באוניברסיטת וינה. בצעירותו הצטרף לחוג הלאומי הגרמני בראשות הרוזן גאורג פון שנרר שנאבק למען הכללת אוסטריה בגרמניה הגדולה. מיוזמתו בשנת 1880 קם איגוד בתי הספר הגרמנים (Deutsche Schulverein). בימי לימודיו היה חבר ב"אחוות" הסטודנטים "בראונה ארמיניה וינה". החל משנת 1881 היה עורך שותף והחל מ־1883 עורך בעיתון "דויטשה וורטה" (מילים גרמניות) ובשנת 1882 השתתף, בעריכת "תוכנית לינץ" בעד הלאומיות הגרמנית באוסטריה. בשנים 1885–1897 ושוב בין 1901–1918 היה פרנרסטורפר כנציג מחוז הבחירות וינר נוישטאט ונוינקירכן שבאוסטריה התחתית חבר במועצת האימפריה או הרייכסראט, הבית העליון של קיסרות אוסטריה במסגרת האימפריה האוסטרו-הונגרית. הוא פעל בפרלמנט בהתחלה כנציג עצמאי וכחבר ב"מועדון השמאל המאוחד" שבו פעלו כמה חוגים ליברליים, אחר כך היה חבר ב"מועדון הגרמני" שקם בעקבות התפרקות "השמאל המאוחד". בשנות ה-80 של המאה ה-19 יחד עם הנבחר פרדיננד קרונאווטר דגל פרנרסטורפר בהגנת האינטרסים של הפועלים ופתרונן של סוגיות חברתיות בוערות. ב-1890 היה פעל במסגרת "התאחדות הלאומית הגרמנית". אולם בשנת 1891, בגלל סלידה מהתגברות המגמה האנטישמית בחיק התנועה הלאומית הגרמנית, עזב אותה פרנרסטורפר והחל משנת 1896 הצטרף למפלגה הסוציאל-דמוקרטית של הפועלים הגרמנים באוסטריה, וייצג את הזרם הלאומי גרמני שבתוכה (לפני כן השתייך לחוג "פאביאר" - Fabier שממנו צמחה המפלגה הסוציאלפוליטית). לצידו של ויקטור אדלר, שאיתו היה מיודד מזמן לימודי התיכון, הפך פרנרסטורפר למנהיג של הסוציאל-דמוקרטים האוסטרים. פרנרסטורפר כתב בעיתון המפלגה "ארבייטר-צייטונג" פיליטונים וביקורת תיאטרון. אחרי שהמפלגה הסוציאל-דמוקרטית הייתה לסיעה הגדולה ביותר בפרלמנט, החל משנת 1907 כיהן פרנרסטורפר כסגן יושב ראש סוציאל-דמוקרט ראשון של בית הנבחרים של אוסטריה. מדיה וקבצים בנושא אנגלברט פרנרסטורפר בוויקישיתוף בלקסיקון הביוגרפי האוסטרי ברשת בלקסיקון הגדול מיירס 1905 E.Herlitzka פרטיכלים של ישיבת הפרלמנט 1905 Meyers הרליצקה מיירס ערך זה הוא קצרמר בנושא אישים ובנושא האימפריה האוסטרו-הונגרית. אתם מוזמנים לתרום לוויקיפדיה ולהרחיב אותו.
רני רביב

רני (רן) רביב (נולד ב-28 בנובמבר 1969) הוא כותב ועורך ישראלי, ששימש ככותב הנאומים של ראשי ממשלת ישראל אהוד אולמרט, בנימין נתניהו ונפתלי בנט, כמפקד עיתון "במחנה" וכעורך המגזין "ליברל". רביב נולד וגדל ברמת השרון לאורה ולמנחם רביב (במקור רבין) ולו אח אחד. אביו, שהיה פדוי שבי פעמיים, היה חייל בצבא הבריטי ולאחר קום המדינה קצין השלישות של בה"ד 1. מגיל צעיר התעניין רביב בעיתונות, בתקשורת ובפוליטיקה, ובהיותו בחטיבת הביניים יזם הוצאת עיתון שהפך לעיתון בית הספר, ושימש כעורכו הראשי. כמו כן, היה במשך שנתיים כתב נוער ב"מעריב לנוער". בוגר המחזור הראשון של תיכון אלון ברמת השרון. בשנת 1988 התגייס לצה"ל ושירת ככתב צבאי בשבועון "במחנה", בין היתר לצד יואב לימור, ג'קי חוגי, דב אלבוים, חן קוטס-בר ואלדד יניב. בשנת 1991 השתחרר מצה"ל והצטרף לרשת "ידיעות תקשורת" בתור סגן עורך המקומון "כל הדרום" ולאחר כחצי שנה מונה לעורך. בהמשך מונה לסגן עורך עיתון "במקום" – מקומון הערים ראשון לציון, רחובות ונס ציונה. בשנת 1994 מונה לדובר עיריית גבעתיים, בתקופתו של ראש העיר אפי שטנצלר. הוא כיהן בתפקיד כשנתיים, ולאחריהן שב לתחום העריכה. בין השנים 1996–2000 שימש כעורך המקומון "חולון בת-ים" ובהמשך כעורך עיתוני השרון של הרשת. בשנת 2001 הצטרף מחדש למערכת "במחנה", הפעם כעובד צה"ל, ושימש כעורך המגזין וכממלא מקום העורך הראשי. בשנת 2004 מונה למפקד ועורך ראשי של "במחנה" וכיהן בתפקיד כארבע שנים, לרבות במהלך יישום תוכנית ההתנתקות ומלחמת לבנון השנייה. בהיותו בתפקיד זה השלים קורס קציני דוברות ולימים קיבל דרגת רב-סרן (במילואים). בסוף 2006 מונה על ידי דוברת צה"ל מירי רגב לראש ענף תקשורת בחטיבת דובר צה"ל, אך לבסוף ויתר על התפקיד. בשנת 2008 מונה על ידי ראש אגף כוח האדם אבי זמיר לדובר האגף, ושירת בתפקיד זה כחמש שנים, תחת פיקודם של זמיר ושל אורנה ברביבאי. בשנת 2013 מונה למפקד בית הספר הצבאי לתקשורת בחטיבת דובר צה"ל, האמון על הכשרות הדוברות היחידתיות והכלל-צה"ליות. במסגרת תפקיד זה שימש כמפקד קורס מש"קי דוברות שש פעמים. בשנת 2016 סיים רביב את תפקידו, ומונה על ידי דובר צה"ל מוטי אלמוז לראש מדור אסטרטגיה בחטיבה, שלימים הפך למדור אסטרטגיה, מחקר ותכנון (אמ"ת). ביולי 2021 סיים רביב את שירותו כאזרח עובד צה"ל. עוד בטרם שחרורו פתח רביב, באישור מפקדיו, עסק לכתיבה ולעריכה, ובכלל זה כתיבת נאומים – תחום בו עסק כשלושה עשורים באופן פרטי. במהלך השנים כתב רביב נאומים ותכנים נוספים לראשי ממשלות, לשרים, לראשי ערים ולבכירים במערכת הביטחון. עם פרישתו מצה"ל מונה לכותב הנאומים של ראש הממשלה נפתלי בנט ובמקביל, לעורך המגזין "ליברל", במקום רותם דנון. רביב בזוגיות ואב לשלושה. מתגורר בתל אביב. על דודתו, זהבה ברלינסקי (לבית רבין), אשתו של השחקן זאב ברלינסקי, נכתב השיר "עטור מצחך". מדיה וקבצים בנושא רני רביב בוויקישיתוף אתר האינטרנט הרשמי של רני רביב רני רביב, ברשת החברתית אקס (טוויטר) רני רביב מדבר על כתיבת נאומים ובינה מלאכותית, בתוכנית "משחקי הכיס", כאן 11 (17 בינואר 2023, החל מ-43:58) רני רביב מדבר על "כמה פוליטיקאים משלמים לנאום", בתוכנית "כסף חדש", ynet רדיו (6 במרץ 2023, החל מ-20:43) רני רביב על כתיבת נאומים, בפודקאסט "לא רק יח"צ" עם לירון בן יעקב, רדיו קול האוניברסיטה של אוניברסיטת רייכמן (2 ביוני 2023) אוהד סברדלוב, רני רביב מונה לעורך "במחנה", באתר NRG מעריב, ‏19 במאי 2004 מירב קריסטל, אנחנו עיתון מטעם, אבל יצירתי, באתר ynet, 8 ביולי 2008 ערן סויסה, רני רביב עוזב את "במחנה", באתר NRG מעריב, ‏2 ביולי 2008 כמה מקבלים כותבי הנאומים של בנט לשנה?, באתר אייס, 28 ביוני 2021 ציוץ של רביב בטוויטר, 22 ביולי 2021
My Love (שיר של סלין דיון)

"My Love" הוא שיר של הזמרת הקנדית סלין דיון, שנכתב והופק על ידי לינדה פרי (אנ') ויצא ב-22 בספטמבר 2008. השיר הופיע באלבום האולפן Taking Chances, ובאלבום הלהיטים My Love: Essential Collection. השיר הגיע למקום השמיני במצעד האירפליי הקנדי, למקום התשיעי במצעד הסינגלים ההונגרי, ולמקום ה-13 במצעד ADISQ בקוויבק. "My Love" הוצג לראשונה באלבום האולפן Taking Chances.‏ הוא נכתב והופק על ידי לינדה פרי (אנ'), שהפיקה גם את השיר "New Dawn", גם הוא הופיע באלבום. השיר הוקלט בשידור חי בסטוקהולם, שוודיה, במהלך סיבוב ההופעות Taking Chances World Tour,‏ והוא נמצא באלבום הלהיטים My Love: Essential Collection.‏ למעשה, הגרסה החיה יצאה כסינגל הראשי מהאוסף, שהגיעה לרדיו ב-22 בספטמבר 2008 והיה זמין להורדת מוזיקה למחרת. התקליטור הפיזי יצא ב-20 באוקטובר 2008 בבריטניה, וב-31 באוקטובר 2008 בגרמניה. השיר ספג ביקורות מעורבות מצד מבקרי המוזיקה. שרה רודמן, מהבוסטון גלוב, כינה את הסינגל כ"בלדה מגרדת בשמיים", ואילו צ'אק טיילור, מבילבורד, כינה את הסינגל כ"ניצחון ברדיו" ו"מעצים". באותה המידה, כתב אשנטה אינפנטרי מ-Toronto Star כי השיר הוא "מסלול דיווה שראוי להצטמצם". עדנה גונדרסן מ-USA Today נהנתה מהשיר, וכתבה שדיון "מגלה איפוק וחן ראויים להערצה על My Love". תמי לה גורס מ-Amazon.com כתבה כי "כפי שמוכיח בזריזות 'My Love', כל האינסטינקטים המוקדמים בקריירה לשיר יתר על המידה השתוללו יחד עם הפרסונה שלה, מתוקה-טבעית, משנות ה-90". סאל סינקווימאני מ-Slant Magazine כתב כי לינדה פרי (אנ') "לא נתנה שום דבר שווה". מידע על היצירה "My Love" באתר מיוזיק בריינז סרטון השיר "My Love" באתר יוטיוב "Taking Chances - Celine Dion : Allmusic". AllMusic. ארכיון מ-2021-05-08. נבדק ב-27 באוקטובר 2012. {{cite web}}: (עזרה) Wener, Ben (30 בנובמבר 2008). "Set list: Céline Dion at Honda Center". The Orange County Register. Freedom Communications. אורכב מ-המקור ב-7 בנובמבר 2011. נבדק ב-6 בנובמבר 2011. {{cite web}}: (עזרה) "My Love: Essential Collection - Celine Dion : AllMusic". AllMusic. ארכיון מ-2021-06-03. נבדק ב-27 באוקטובר 2012. {{cite web}}: (עזרה) "My Love: Amazon.co.uk: Music". Amazon.com. ארכיון מ-2021-07-23. נבדק ב-27 באוקטובר 2012. {{cite web}}: (עזרה) "My Love: Amazon.de: Musik". Amazon.com. ארכיון מ-2021-07-23. נבדק ב-27 באוקטובר 2012. {{cite web}}: (עזרה) Taylor, Chuck. "Taking Chances - Billboard Review". Billboard. אורכב מ-המקור ב-11 בנובמבר 2007. נבדק ב-10 במרץ 2011. {{cite web}}: (עזרה) Infantry, Ashante (13 בנובמבר 2007). "Celine takes a chance". Toronto Star. ארכיון מ-2013-03-21. נבדק ב-10 במרץ 2011. {{cite web}}: (עזרה) Gundersen, Edna (11 בנובמבר 2007). "'Chances' takes Celine to broader territory". USA Today. ארכיון מ-2013-03-21. נבדק ב-10 במרץ 2011. {{cite web}}: (עזרה) "Taking Chances - Amazon Review". 2011. ארכיון מ-2013-03-21. נבדק ב-10 במרץ 2011. {{cite web}}: (עזרה) Cinquemani, Sal (6 בנובמבר 2007). "Celine Dion - Taking Chances - Slant Review". Slant. ארכיון מ-2012-10-11. נבדק ב-10 במרץ 2011. {{cite web}}: (עזרה) "Celine Dion – My Love". Discogs. ארכיון מ-2020-10-03. נבדק ב-23 בפברואר 2017. {{cite web}}: (עזרה)
מאראש קומבולה

אמראש קומבולה (באלבנית: Marash Kumbulla; נולד ב-8 בפברואר 2000 בפסקיירה דל גארדה שבאיטליה) הוא כדורגלן אלבני, המשחק בעמדת הבלם בקבוצת אספניול מהלה ליגה ובנבחרת אלבניה. קומבולה גדל במחלקת הנוער של הלאס ורונה. ב-27 בדצמבר 2018 ערך קומבולה את הופעת הבכורה שלו במועדון, כשנכנס כמחליף בניצחון 0–4 על צ'יטאדלה במסגרת המחזור ה-18 בסרייה ב'. ב-25 באוגוסט 2019 ערך קומבולה את הופעת הבכורה שלו בסרייה א', בתיקו 1-1 נגד בולוניה 1909 במסגרת המחזור הראשון לעונת עונת 2019/2020 בסרייה א'. ב-5 באוקטובר 2019 הבקיע קומבולה את שער הבכורה שלו במועדון, בניצחון 0–2 על סמפדוריה במסגרת המחזור השביעי בליגה. ב-17 בספטמבר 2020 הושאל קומבולה לרומא מהסרייה א' לשנתיים. ב-14 באוקטובר 2019 ערך קומבולה את הופעת הבכורה שלו בנבחרת אלבניה, כשנכנס כמחליף בניצחון 0–4 על נבחרת מולדובה במסגרת מוקדמות יורו 2020. נכלל בסגל נבחרת אלבניה ליורו 2024. רומא הקונפרנס ליג (1): 2021/22 מדיה וקבצים בנושא מאראש קומבולה בוויקישיתוף מאראש קומבולה, באתר Transfermarkt מאראש קומבולה, באתר Soccerway מאראש קומבולה, באתר WorldFootball.net מאראש קומבולה, באתר National Football Teams מאראש קומבולה, באתר FootballDatabase.eu UFFICIALE: Roma, preso il difensore Kumbulla. Diaby e Cancellieri all'Hellas Verona באתר Tutto Mercato Web, ‏ 17 בספטמבר 2020 (באיטלקית) Ryan Dabbs last updated, Albania Euro 2024 squad: Sylvinho's full team, fourfourtwo.com, ‏2023-09-21 (באנגלית)
Somebody (שיר של הצ'יינסמוקרס)

"Somebody" הוא סינגל של הצ'יינסמוקרס, בהשתתפות דרו לאב. הסינגל נכתב על ידי אנדרו טגארט, אמילי וורן ודרו לאב, והופק על ידי הצ'יינסמוקרס. הסינגל יצא באמצעות דיסרופטור רקורדס וקולומביה רקורדס ב-20 באפריל 2018, כסינגל הרביעי מתוך אלבום האולפן השני של הצמד, Sick Boy. נכון ליולי 2021, השיר נשמע למעלה מ-208 מיליון פעמים בספוטיפיי. הסינגל הגיע למקום ה-40 במצד הסטרימינג ההונגרי. הווידאו קליפ של השיר, שבויים על ידי ג'ים באט וקים בוכבינדר, יצא בערוץ היוטיוב הרשמי של הצמד ב-20 באפריל 2018. נכון ליולי 2021, הווידאו קליפ נצפה למעלה מ-36 מיליון פעמים. מייק ניד מ-Idolator התייחס לשיר כאל השיר "החזק ביותר של הצמד ב-2018 ומתגאה באחת מההפקות המאופקות ביותר שלהם עד כה". הוא הבחין שהשיר נהיה יותר אינטרוספקטיבי בהשוואה לסינגל הקודם של הצמד, "Everybody Hates Me". בנוסף, הוא כתב כי: "הקול של [טגארט] מחמיא ללא מאמץ לסולן שמופיע". שנטילי פוסט מ-HotNewHipHop סברה כי השיר "מראה את הכישרון [של הצמד] ליצירת מנגינות צוננות ומופנמות". מידע על הסינגל "Somebody" באתר מיוזיק בריינז סרטון השיר "Somebody" באתר יוטיוב Somebody, ארכיון מ-2021-05-25, נבדק ב-2021-07-23 The Chainsmokers, Drew Love - Somebody (Official Video), ארכיון מ-2020-10-22, נבדק ב-2021-07-23 Nied, Mike (20 באפריל 2018). "The Chainsmokers Unite With Drew Love On New Single "Somebody"". Idolator. ארכיון מ-2020-11-19. נבדק ב-23 באפריל 2018. {{cite news}}: (עזרה) Post, Chantilly (21 באפריל 2018). "The Chainsmokers Grab Drew Love On "Somebody"". HotNewHipHop. ארכיון מ-2020-11-19. נבדק ב-23 באפריל 2018. {{cite news}}: (עזרה)
אברימה דרבו

אברימה דרבו (באנגלית: Ebrima Darboe; נולד ב-6 ביוני 2001 בסרקונדה שבגמביה) הוא כדורגלן גמביאני, המשחק בעמדת הקשר בקבוצת ל.א.ס.ק. לינץ מהבונדסליגה האוסטרית ובנבחרת גמביה. דרבו גדל במחלקת הנוער של רומא. ב-2 במאי 2021 ערך דרבו את הופעת הבכורה שלו בקבוצה הבוגרת של המועדון, כשנכנס כמחליף בהפסד 0–2 לסמפדוריה במסגרת המחזור ה-34 לעונת 2020/2021 בסרייה א'. בעונתו הראשונה בקבוצה הבוגרת ערך דרבו חמש הופעות ליגה. ב-7 ביולי 2023 הושאל לל.א.ס.ק. לינץ מהבונדסליגה האוסטרית. ב-5 ביוני 2021 ערך דרבו את הופעת הבכורה שלו בנבחרת גמביה, בניצחון 0–2 על נבחרת ניז'ר במשחק ידידות. נכלל בסגל נבחרת גמביה לטורניר גביע אפריקה לאומות 2023. רומא הקונפרנס ליג (1): 2021/22 מדיה וקבצים בנושא אברימה דרבו בוויקישיתוף אברימה דרבו, באתר Transfermarkt אברימה דרבו, באתר Soccerway אברימה דרבו, באתר BDFutbol אברימה דרבו, באתר WorldFootball.net אברימה דרבו, באתר National Football Teams אברימה דרבו, באתר FootballDatabase.eu Match Report of Gambia vs Niger - 2021-06-05 - FIFA Friendlies - Global Sports Archive, globalsportsarchive.com CAF announces Final Squad List for TotalEnergies Africa Cup of Nations Cote d'Ivoire 2023 באתר הרשמי של קונפדרציית_הכדורגל_של_אפריקה, 6 בינואר 2024 (באנגלית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מלקולם ברקולה

מלקולם ברקולה (בצרפתית: Malcolm Barcola; נולד ב-14 במאי 1999 בליון שבצרפת) הוא כדורגלן טוגולזי, המשחק בעמדת השוער בקבוצת טוזלה סיטי ובנבחרת טוגו. דרבו גדל במחלקת הנוער של אולימפיק ליון מליגת העל הצרפתית, והוא משחק באולימפיק ליון ב', קבוצת המילואים שלה. ב-10 בספטמבר 2019 ערך ברקולה את הופעת הבכורה שלו בנבחרת טוגו, בניצחון 2-0 על נבחרת קומורו במסגרת מוקדמות מונדיאל 2022. מלקולם ברקולה, ברשת החברתית אינסטגרם מלקולם ברקולה, באתר Transfermarkt מלקולם ברקולה, באתר Soccerway מלקולם ברקולה, באתר WorldFootball.net מלקולם ברקולה, באתר National Football Teams מלקולם ברקולה, באתר FootballDatabase.eu מלקולם ברקולה, באתר ESPN ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מלקולם ברקולה".
חמזה רפיעה

חמזה רפיעה (בערבית: حمزة رفيعة; נולד ב-22 באפריל 1999 בקלעת א-סנאן שבתוניסיה) הוא כדורגלן תוניסאי, המשחק בעמדת הקשר ההתקפי בקבוצת סטנדרד לייז' מליגת העל הבלגית ובנבחרת תוניסיה. רפיעה גדל במחלקת הנוער של אולימפיק ליון מליגת העל הצרפתית, ושיחק בקבוצת המילואים שלה. בשנת 2019 עבר ליובנטוס מהסרייה א' והחל לשחק בקבוצת המילואים שלה. ב-13 בינואר 2021 ערך רפיעה את הופעת הבכורה שלו בקבוצה הראשונה של המועדון, כשנכנס כמחליף והבקיע את שער הניצחון בניצחון 3-2 על גנואה במסגרת שלב שמינית הגמר של הקופה איטליה. באוגוסט אותה שנה הושאל לקבוצת סטנדרד לייז' מליגת העל הבלגית. ב-6 בספטמבר 2019 ערך רפיעה את הופעת הבכורה שלו בנבחרת תוניסיה, כשנכנס כמחליף בניצחון 1-0 על נבחרת מאוריטניה במשחק ידידות. נכלל בסגל נבחרת תוניסיה לטורניר גביע אפריקה לאומות 2023. מדיה וקבצים בנושא חמזה רפיעה בוויקישיתוף חמזה רפיעה, ברשת החברתית אקס (טוויטר) חמזה רפיעה, ברשת החברתית אינסטגרם חמזה רפיעה, באתר Transfermarkt חמזה רפיעה, באתר Soccerway חמזה רפיעה, באתר WorldFootball.net חמזה רפיעה, באתר National Football Teams חמזה רפיעה, באתר FootballDatabase.eu La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
נביל מקני

נביל מקני (נולד ב-29 בספטמבר 2001 בקאן שבצרפת) הוא כדורגלן תוניסאי, המשחק בעמדת החלוץ בקבוצת אטואל דו סאהל מליגת העל התוניסאית ובנבחרת תוניסיה. מקני גדל במחלקת הנוער של שטרסבורג, וערך שתי הופעות בקבוצת המילואים שלה. ב-1 בספטמבר 2020 חתם מקני בקייבו ורונה מהסרייה ב'. ב-13 בנובמבר 2020 ערך מקני את הופעת הבכורה שלו בנבחרת תוניסיה, כשנכנס כמחליף בניצחון 1-0 על נבחרת טנזניה במסגרת מוקדמות גביע אפריקה לאומות 2021. נביל מקני, באתר Transfermarkt נביל מקני, באתר Soccerway נביל מקני, באתר National Football Teams נביל מקני, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נביל מקני".
מארק לאמטי

מארק מרטין לאמטי (נולד ב-28 בינואר 2001 בקלן שבגרמניה) הוא כדורגלן תוניסאי, המשחק בעמדת הבלם בקבוצת הנובר 96 מהבונדסליגה השנייה ובנבחרת תוניסיה. לאמטי גדל במחלקת הנוער של באייר לברקוזן מהבונדסליגה, ובהמשך עבר אל הנובר 96, גם היא מהבונדסליגה, והחל לשחק בקבוצת המילואים שלה. ב-7 ביוני 2019 ערך לאמטי את הופעת הבכורה שלו בנבחרת תוניסיה, כשנכנס כמחליף בניצחון 0–2 על נבחרת עיראק במשחק ידידות. לאמטי נכלל בסגל נבחרת תוניסיה לגביע אפריקה לאומות 2019, בו הגיעה נבחרתו למקום הרביעי, אך לא שיחק בטורניר. מארק לאמטי, ברשת החברתית אינסטגרם מארק לאמטי, באתר Transfermarkt מארק לאמטי, באתר Soccerway מארק לאמטי, באתר WorldFootball.net מארק לאמטי, באתר National Football Teams מארק לאמטי, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אלאונורה שוורץ

אלאונורה שוורץ (בגרמנית: Eleonore Schwarz; נולדה ב-1936) היא זמרת אופרה אוסטרית. בשנות ה-60 ושנות ה-70 של המאה ה-20 עבדה שוורץ כזמרת אופרה בפולקסאופר של וינה. בשנת 1962 בחרה רשות השידור האוסטרית את שוורץ לייצוג המדינה במהדורה השביעית של תחרות הזמר של האירוויזיון. את שירה לתחרות, "Nur in der Wiener Luft", כתב והלחין ברונו אוהר. שוורץ שובצה רביעית בסדר ההופעות, לפני דנמרק ואחרי ספרד. בעת הופעתה, עוצבה בימת התחרות לפי נופיה של אוסטריה. מבנים רבים דוגמת האופרה של וינה וקתדרלת סטפנוס הקדוש, הופיעו בזה אחר זה על גבי צג שהונח מאחורי שוורץ. בשלהי האירוע התמקמה שוורץ במקום ה-13 והאחרון עם 0 נקודות, יחד עם בלגיה, הולנד וספרד. מדיה וקבצים בנושא אלאונורה שוורץ בוויקישיתוף אלאונורה שוורץ, במסד הנתונים הקולנועיים IMDb (באנגלית) אלאונורה שוורץ, באתר אפל מיוזיק (באנגלית) אלאונורה שוורץ, באתר ספוטיפיי אלאונורה שוורץ, באתר Last.fm (באנגלית) אלאונורה שוורץ, באתר MusicBrainz (באנגלית) אלאונורה שוורץ, באתר דיזר אלאונורה שוורץ, באתר Yandex.Music (ברוסית) אלאונורה שוורץ, באתר Genius אלאונורה שוורץ, באתר טיידל (באנגלית) Eurovision 1962 Results: Voting & Points ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Nur in der Wiener Luft

"Nur in der Wiener Luft" (בעברית: "רק באוויר של וינה") הוא סינגל שהוקלט על ידי הזמרת האוסטרית אלאונורה שוורץ. השיר ייצג את אוסטריה באירוויזיון 1962. בשנת 1962 בחרה רשות השידור האוסטרית את שוורץ לייצוג המדינה במהדורה השביעית של תחרות הזמר של האירוויזיון. את שירה לתחרות כתב והלחין ברונו אוהר. השיר עוסק באווירה הצח של בירת המדינה, וינה. כמו כן, בעת הופעתה, עוצבה בימת התחרות לפי נופיה של אוסטריה. מבנים רבים דוגמת האופרה של וינה וקתדרלת סטפנוס הקדוש, הופיעו בזה אחר זה על גבי צג שהונח מאחורי שוורץ. ב-18 במרץ 1962, בוצע השיר על ידי שוורץ באירוויזיון. שוורץ שובצה רביעית בסדר ההופעות, לפני דנמרק ואחרי ספרד. השיר הגיע למקום ה-13 והאחרון עם 0 נקודות, יחד עם בלגיה, הולנד וספרד. Eurovision 1962 Results: Voting & Points
יואו האו

הרפובליקה העממית של סין זהו שם סיני; שם המשפחה הוא יואו. יואו האו (במנדרינית: 尤浩, בפין-יין: Yóu Hào; נולד ב-26 באפריל 1992) סגן האלוף האולימפי (טוקיו 2020) וסגן אלוף העולם (גלאזגו 2015) בטבעות. אלוף העולם (גלאזגו 2015) במקבילים. זוכה מדליית ארד אולימפית (ריו דה ז'ניירו 2016) ואלוף העולם (נאן-נינג 2014) בתחרות הקבוצתית. באליפות העולם בהתעמלות שנערכה באנטוורפן, בלגיה בשנת 2013 סיים במקום רביעי על מקבילים בתוצאה של 15.500 נק'. באליפות העולם שנערכה בנאנינג, בסין באוקטובר 2014 זכה האו ב-2 מדליות, זהב וארד. מדליית זהב בתחרות הקבוצתית בתוצאה של 273.369 נק', לפני יפן (273.269 נק') וארצות הברית (270.369 נק'). מדליית ארד בטבעות בתוצאה של 15.700 נק', ביחד עם דניס אבליאזין מרוסיה, אחרי חברו לנבחרת ליו יאנג (15.933 נק') וארתור זנטי מברזיל (15.733 נק'). באליפות העולם שנערכה בגלאזגו בסוף אוקטובר 2015 זכה ב-3 מדליות, אחת מכל סוג. מדליית זהב במקבילים בתוצאה של 16.216 נק', לפני אולג ורניאייב מאוקראינה (16.066 נק') ואולג סטפקו מבלארוס וחברו לנבחרת דנג שודי (15.966 נק'), מדליית כסף בטבעות בתוצאה של 15.733 נק', אחרי אלפטריוס פטרוניאס מיוון (15.800 נק') ולפני ליו יאנג (15.700 נק') ומדליית ארד בתחרות הקבוצתית בתוצאה של 269.959 נק' אחרי יפן (270.818 נק') ובריטניה (270.345 נק'). באולימפיאדת ריו דה ז'ניירו (2016) זכה במדליית ארד בתחרות הקבוצתית בתוצאה של 271.122 נק', אחרי יפן (274.094 נק') ורוסיה (271.453 נק'). נוסף לכך, הוא סיים במקום שישי בטבעות (15.400 נק'). באליפות העולם שנערכה בשטוטגרט, בגרמניה ב-2019 זכה במדליית כסף בתחרות הקבוצתית בתוצאה של 260.729 נק', אחרי רוסיה (261.726 נק') ולפני יפן (258.159 נק'). באולימפיאדת טוקיו (2020) זכה במדליית כסף בטבעות בתוצאה של 15.300 נק', אחרי ליו יאנג (15.500 נק') ואלפטריוס פטרוניאס (15.200 נק'). יואו האו, באתר הוועד האולימפי הבין-לאומי יואו האו, באתר olympedia.org יואו האו, באתר התאחדות ההתעמלות הבין-לאומית
משלחת הפליטים באולימפיאדת טוקיו (2020)

משלחת הפליטים באולימפיאדת טוקיו 2020 היא קבוצה של ספורטאים בינלאומיים שהוכרו כפליטים על ידי הוועד האולימפי הבינלאומי. זו הפעם השנייה שמורכבת משלחת כזו, לאחר משלחת דומה שהוקמה לקראת אולימפיאדת ריו דה ז'ניירו (2016). המשלחת מונה 29 ספורטאים בינלאומיים המתחרים ב-12 ענפי ספורט. קוד המשלחת EOR על פי ראשי תיבות בצרפתית של Équipe olympique des réfugiés. לקראת משחקי טוקיו מועצת המנהלים של הוועד האולימפי הבינלאומי החליטה שלראשונה ייקחו במשלחת הפליטים גם שני אתלטים השוהים בישראל: רץ המרתון תחלואיני מלקה מאריתריאה וג'מאל עבדלמאג'י עיסא מוחמד מסודאן המתחרה ב-5000 מטר. השניים היו חלק מ-29 הספורטאים שנבחרו להשתתף במשלחת הבינלאומית המתחרה תחת הדגל האולימפי. תחלואיני (לואי) מלקה נשא את דגל משלחת הפליטים בטקס הפתיחה של האולימפיאדה, ביחד עם השחיינית יוסרה מרדיני מסוריה השוהה בגרמניה. מדיה וקבצים בנושא משלחת הפליטים באולימפיאדת טוקיו בוויקישיתוף אורן אהרוני, שני ספורטאים מישראל נבחרו למשלחת הפליטים לאולימפיאדה, באתר ynet, 8 ביוני 2021 ליאור ברטל, ‏תחלואיני גבריסיוס מישראל יישא את דגל משלחת הפליטים בטקס פתיחת האולימפיאדה, באתר דבר העובדים בארץ ישראל, 23 ביולי 2021 ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
סנדרה טרוקולו

סנדרה טרוקולו (באיטלקית: Sandra Truccolo; נולדה ב-25 בספטמבר 1964) היא ספורטאית איטלקייה שהתחרתה במשחקים הפאראלימפיים כחלק מההמשלחת איטלקית. היא אלופה פאראלימפית בתחרות הקשתות במשחקים הפאראלימפיים אטלנטה (1996) וסידני (2000). סנדרה טרוקולו נולדה בוונציה. היא נפצעה בתאונת דרכים בגיל 24, וב-1991 החלה להתאמן בקשתות. במשחקים הפאראלימפיים אטלנטה (1996) זכתה במדליית זהב אולימפית בתחרות קבוצתית. בתחרות אישית היא הפסידה בגמר להיפומי סוזוקי ובכך זכתה במדליית כסף. בסידני 2000 היא שחזרה את ההישג בתחרות קבוצתית וזכתה במדליית זהב שנייה, אך בתחרות אישית הודחה ברבע הגמר. באתונה 2004 ביחד עם קבוצתה היא זכתה במדליית כסף. סנדרה טרוקלו התחתנה עם דניאל סקרפה, אלוף אולימפי בקנו. נתונים על השתתפותה של סנדרה טרוקולו בממשחקים פאראלימפיים נתונים מאתר איגוד הקשתות ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
אבולוציה מתכנסת

אֵבוֹלוּצְיָה מִתְכַּנֶּסֶת (Convergent evolution) היא התפתחות מאפיינים דומים באופן שטחי, אצל יצורים ממוצא שונה ובאופן בלתי תלוי זה בזה. אבולוציה מתכנסת נוצרת כאשר על יצורים שאינם קרובים זה לזה מבחינה סיסטמטית פועלים לחצי ברירה חזקים ודומים. ככל שסביבת החיים קיצונית יותר, וככל שחולף זמן רב יותר שבמהלכו חשופים היצורים לתנאי הסביבה הקשים, כך רב הסיכוי להיווצרות של התכנסות בתכונותיהם והן נעשות דומות. בעינוף נכללת האבולוציה המתכנסת תחת הגדרת ההומופלסיה. אבולוציה מתכנסת נבדלת מאבולוציה מתבדרת, שבה מין מתפצל למינים שונים כשנוצרות בקבוצות שונות תכונות המתרחקות זו מזו עם הזמן. סוג מסוים של התכנסות אבולוציונית היא התכנסות מורפולוגית, שבה צורת הגוף, או איברים מסוימים, של יצורים שונים נהיית דומה בשל לחצי ברירה דומים. לאיברים השונים ש"מתכנסים" ונהיים דומים בצורתם ותפקודם קוראים מבנים אנלוגיים, לעומת מבנים הומולוגיים שמוצאם זהה, אך בשל לחצי ברירה שונים, השתנו במהלך האבולוציה. בתנועה: שחייתם של הדגים, הלווייתנאים למינם, הפינגווינים, התחשאים והאיכתיוזאורים. מעופם של העופות, העטלפים והפטרוזאורים. גלישתם של הגלשנאים, של החרדון הדואה ושל הסנאים המעופפים. בתזונה: תזונת הצופיות, הקוליבריים וכמה פרושיים מצוף (וגם רחפניים). הזאב וזאב הכיס או האריה, התיילקוסמילוס ואריה הכיס כולם אוכלי בשר. בהגנה: הפנגולין והארמדיל שניהם מצטנפים להגנה. גירית הדבש, הבואשים וכמה גחניים פולטים כימיקלים חריפים להגנה. קוצים מאונקלים במטפסים ממשפחות צמחים שונות כמו ורד וקיסוסית. באיברים וגפיים: הנחשים ולטאות כמו קמטן החורש איבדו את הגפיים. לטוקאן ולקלאו מקורים ארוכים ועבים. חלבונים: מנגנון הפעולה של חלבונים רבים מבוסס על שלשה קטליטית של חומצות אמינו המורכבת מנוקלאופיל, חומצה ובסיס. בהתנהגות: דגים אמפיביים יוצאים מהמים. העכבישים וכמה תולעים מקבוצת נושאי ציפורניים מייצרים דבק התופס את טרפם. אלקיים ופינגווינים דומים בהתנהגותם ובמראה החיצוני שלהם. פלורת מעיים: במחקר נמצא כי ישנה אבולוציה מתכנסת של חיידקי (פפטוסטרפטוקוקוס) המעיים הנמצאים בפלורה של המעיים של עטלפי ערפד ותת מין של פרוש קרקעי חד-מקור. החיידקים מסייעים לשני המינים לעכל נתרן וברזל הנמצא בדם. אבולוציה מתבדרת List of examples of convergent evolution מדיה וקבצים בנושא אבולוציה מתכנסת בוויקישיתוף הניו יורק טיימס, השיעור האבולוציוני שניתן ללמוד מהציפור הערפדית של איי גלאפגוס, באתר הארץ, 23 ביוני 2019